Publication: Magyar Közlöny
Issue: MK-2001-115 (Year: 2001, Number: 115)
Era: 1990-2004
Section: Az Alkotmánybíróság a 2/2001. (I. 17.) AB határozatában megállapította: „Az Alkotmány 44/A. § (1) bekezdés
Paragraph Index: 846

(2) bekezdése alapján a kerületi képviselő-testület rendelete nem lehet ellentétes a fővárosi közgyűlés rendeletével. Az Alkotmánybíróság álláspontja szerint ez azt eredményezi, hogy bár az Ét. alapján új szabályozási tervet legkésőbb 2003. december 31-ig kell készítenie a kerületi önkormányzatnak, de ha a régi rendezési terve részben vagy egészben ellentétes a fővárosi közgyűlés hatályos szabályozási tervével, akkor a kerületi rendezési tervet vagy annak a fővárosi szabályozással ellentétes egyes rendelkezéseit hatályon kívül kell helyeznie a jogalkotónak. Ha a részleges ellentét megszüntetése után a régi rendezési terv oly módon változna, hogy — a magasabb szintű jogszabályi előírásokra figyelemmel — úgy nem alkalmazható, akkor a rendezési tervet teljes terjedelmében hatályon kívül kell helyezni. Az indítvánnyal érintett esetben ez azt jelenti, hogy az Ör. hatályban maradhat az új kerületi szabályozási terv megalkotásáig, de legfeljebb 2003. december 31-ig, amennyiben az a BVKSZ és az FSZKT rendelkezéseivel nem ellentétes. Amennyiben ellentétes, akkor az Ét. 60. § (3) bekezdése nem alkalmazható, a rendezési tervet hatályon kívül kell helyezni, és az új kerületi szabályozási tervről szóló önkormányzati rendelet megalkotásáig az Ét. és végrehajtási rendeletei, valamint a fővárosi szabályozás rendelkezései lesznek irányadóak az építésügyi hatósági eljárásban. Az FSZKT, illetőleg a BVKSZ rendelkezései az Ör. által érintett területre vonatkozóan jelentős változásokat ered- 2001/115. szám ményeztek a BVSZ rendelkezéseihez képest. A BVKSZ szerint e terület 1999. január 1-jétől az IZ és Z—KK övezetekbe került besorolásra a BVSZ-ben meghatározott 35-ös övezetbe tartozó intézményterület és 60-as övezetbe tartozó közlekedési terület helyett. A BVKSZ 17. § (3) bekezdése alapján 20 000 m 2-nél nagyobb bruttó szintterület esetén kereskedelmi funkciót is tartalmazó vagy önálló kereskedelmi létesítmények csak a különleges területek K—BK2 jelű célzott területfelhasználási módú területein helyezhetők el. A BVKSZ 41. § (3) bekezdés a) pontja pedig úgy rendelkezik, hogy az IZ keretövezeten belül nem helyezhető el 1500 m 2-t meghaladó bruttó szintterületű kereskedelmi célú épület. Az Ör. 4. § (4) bekezdés szerint ezzel ellentétesen a beépíthető össz-szintterület 294 890 m 2, az össz-szintterületen belül a nettó hasznos kereskedelem max. 35 000 m 2 lehet. Az Ör.-ben meghatározott szabadidő és kereskedelmi központ létesítéséhez az Ör. csak környezetvédelmi és közlekedési hatástanulmány készítését írja elő, míg a BVKSZ 17. § (4) bekezdése alapján a 6000 m 2 bruttó szintterületnél nagyobb kereskedelmi létesítményt magába foglaló létesítmények elhelyezhetőségét minden esetben a 14. számú melléklet szerinti kerületi szabályozási terv, városrendezési hatástanulmány, kereskedelmi hatástanulmány, komplex környezeti hatásvizsgálat, közlekedési hatásvizsgálat, látvány- és sziluettvizsgálat készítésével kell igazolni. Az Alkotmánybíróság megállapította, hogy az Ör. eltérő szabályozást tartalmaz a BVKSZ rendelkezéseitől, és ez ellentétes az Ötv. 65/A. § (2) bekezdésének rendelkezésével, amely szerint a kerületi képviselő-testület rendelete nem lehet ellentétes a közgyűlés rendeletével. A BVKSZ és az Ör. közötti ellentét az építésügyi igazgatás területén a fővárosban jogbizonytalanságot eredményez, és ez sérti az Alkotmány 2. § (1) bekezdésében meghatározott jogbiztonság alkotmányos alapelvét. A fentiekre tekintettel az Alkotmánybíróság megállapította, hogy az Ör. alkotmányellenes, és ezért azt a BVKSZ hatálybalépésének napjára visszamenőleges hatállyal, 1999. január 1. napjával megsemmisítette. Az Alkotmánybíróság — utalva a 10/1994. (II. 25.) AB határozatában foglaltakra — megjegyzi, hogy az Ör. megsemmisítése nem vonja maga után az Ör. alapján kiadott jogerős építési engedélyek visszavonásának kötelezettségét. „Az államigazgatási eljárás általános szabályairól

Source: https://magyarkozlony.hu/hivatalos-lapok/8fe82eafa7afd01d11991621bc1328062e77108e/dokumentumok/7365d56ddf4b0f7eda48dc850e353443ee726d5c/letoltes